Vec C-529/11

Olaitan Ajoke Alarape

a

Olukayode Azeez Tijani

proti

Secretary of State for the Home Department

[návrh na začatie prejudiciálneho konania podaný Upper Tribunal (Immigration and Asylum Chamber) London]

„Voľný pohyb osôb — Nariadenie (EHS) č. 1612/68 — Článok 12 — Rozvedený manželský partner štátneho príslušníka členského štátu, ktorý pracoval v inom členskom štáte — Plnoleté dieťa pokračujúce v štúdiu v hostiteľskom členskom štáte — Právo na pobyt rodiča, štátneho príslušníka tretieho štátu — Smernica 2004/38/ES — Články 16 až 18 — Právo na trvalý pobyt rodinných príslušníkov občana Únie, ktorí nie sú štátnymi príslušníkmi členského štátu — Legálny pobyt — Pobyt založený na uvedenom článku 12“

Abstrakt – Rozsudok Súdneho dvora (druhá komora) z 8. mája 2013

Voľný pohyb osôb – Pracovníci – Právo na pobyt rodinných príslušníkov – Právo detí pracovníka na prístup k vzdelaniu v hostiteľskom členskom štáte a súvisiace právo na pobyt – Nadobudnutie plnoletosti dieťaťa – Neexistencia vplyvu – Rozvod rodičov alebo strata postavenia migrujúceho pracovníka jediného rodiča s občianstvom Únie – Neexistencia vplyvu (Nariadenie Rady č. 1612/68, zmenené a doplnené smernicou 2004/38, článok 12) Voľný pohyb osôb – Pracovníci – Právo na pobyt rodinných príslušníkov – Právo rodiča dieťaťa, ktoré dosiahlo plnoletosť a ktoré vykonáva svoje právo na prístup k vzdelaniu, pokračovať v požívaní odvodeného práva na pobyt v hostiteľskom členskom štáte – Prípustnosť v prípade, ak dieťaťa potrebuje prítomnosť a starostlivosť rodiča – Posúdenie vnútroštátnym súdom (Nariadenie Rady č. 1612/68, zmenené a doplnené smernicou 2004/38, článok 12) Voľný pohyb osôb – Pracovníci – Právo na pobyt rodinných príslušníkov – Rodinný príslušník, ktorý nie je štátnym príslušníkom členského štátu – Zohľadnenie dĺžky pobytu založeného jedine na článku 12 nariadenia č. 1612/68 bez splnenia podmienok uvedených v smernici 2004/38 – Neprípustnosť (Nariadenie Rady č. 1612/68, článok 12; smernica Európskeho parlamentu a Rady 2004/38, článok 7 ods. 1 a 2)

Pozri text rozhodnutia. (pozri body 24 – 27) Rodič dieťaťa, ktoré dosiahlo plnoletosť a ktoré vykonáva svoje právo na prístup k vzdelaniu na základe článku 12 nariadenia č. 1612/68 o slobode pohybu pracovníkov v rámci spoločenstva, zmeneného a doplneného smernicou 2004/38, môže naďalej pokračovať v požívaní odvodeného práva na pobyt podľa tohto istého článku, ak je jeho prítomnosť a starostlivosť naďalej pre dieťa potrebná z dôvodu pokračovania v štúdiu alebo ukončenia štúdia, pričom posúdenie všetkých okolností danej veci prislúcha vnútroštátneho súdu. (pozri body 28, 31, bod 1 výroku) Na účely nadobudnutia práva na trvalý pobyt podľa smernice 2004/38 pre rodinných príslušníkov občana Únie, ktorí nie sú štátnymi príslušníkmi členského štátu, nemôže byť zohľadnený pobyt v hostiteľskom členskom štáte priznaný týmto rodinným príslušníkom jedine na základe článku 12 nariadenia č. 1612/68 o slobode pohybu pracovníkov v rámci spoločenstva, zmeneného a doplneného smernicou 2004/38, a bez splnenia podmienok na získanie práva na pobyt v zmysle tejto smernice. Nadobudnutie práva na trvalý pobyt rodinnými príslušníkmi občana Únie, ktorí nie sú štátnymi príslušníkmi členského štátu, totiž v každom prípade závisí od skutočnosti, či jednak samotný občan splnil podmienky stanovené v článku 16 ods. 1 tejto smernice, ktorý vyžaduje legálny pobyt na území hostiteľského členského štátu nepretržite počas obdobia piatich rokov, a či jednak uvedení rodinní príslušníci mali s ním počas dotknutého obdobia spoločný pobyt. Pokiaľ ide po prvé o podmienky, ktoré musí splniť občan Únie, pod pojmom legálny pobyt sa musí rozumieť pobyt v súlade s podmienkami stanovenými v tejto smernici, najmä tými, ktoré sú uvedené v jej článku 7 ods. 1. Pobyt, ktorý je v súlade s právom členského štátu, ale nespĺňa podmienky uvedené v tomto článku 7 ods. 1, preto nemožno považovať za „legálny“ pobyt v zmysle článku 16 ods. 1 smernice 2004/38. Pokiaľ ide po druhé o nadobudnutie práva na trvalý pobyt rodinnými príslušníkmi občana Únie, ktorí nie sú štátnymi príslušníkmi členského štátu, povinnosť mať s týmto občanom Únie počas dotknutého obdobia spoločný pobyt v hostiteľskom členskom štáte zahŕňa nevyhnutnú a súbežnú existenciu ich práva na pobyt podľa článku 7 ods. 2 smernice 2004/38 ako rodinných príslušníkov, ktorí tohto občana sprevádzajú alebo sa k nemu pripájajú. Z toho vyplýva, že na účely tohto nadobudnutia môže byť zohľadnený jedine pobyt príslušníkov spĺňajúci podmienky sprevádzania alebo pripojenia sa k občanovi Únie, ktorý samotný spĺňa podmienky uvedené v článku 7 ods. 1 písm. a), b) alebo c) smernice 2004/38, v hostiteľskom členskom štáte. Skutočnosť, že rodinný príslušník občana Únie, ktorý nie je štátnym príslušníkom členského štátu, mal v členskom štáte pobyt len na základe článku 12 nariadenia č. 1612/68, nemôže mať preto žiadny vplyv na nadobudnutie práva na trvalý pobyt v zmysle smernice 2004/38. (pozri body 34 – 37, 39, 40, 48, bod 2 výroku)

Vec C-529/11

Olaitan Ajoke Alarape

a

Olukayode Azeez Tijani

proti

Secretary of State for the Home Department

[návrh na začatie prejudiciálneho konania podaný Upper Tribunal (Immigration and Asylum Chamber) London]

„Voľný pohyb osôb — Nariadenie (EHS) č. 1612/68 — Článok 12 — Rozvedený manželský partner štátneho príslušníka členského štátu, ktorý pracoval v inom členskom štáte — Plnoleté dieťa pokračujúce v štúdiu v hostiteľskom členskom štáte — Právo na pobyt rodiča, štátneho príslušníka tretieho štátu — Smernica 2004/38/ES — Články 16 až 18 — Právo na trvalý pobyt rodinných príslušníkov občana Únie, ktorí nie sú štátnymi príslušníkmi členského štátu — Legálny pobyt — Pobyt založený na uvedenom článku 12“

Abstrakt – Rozsudok Súdneho dvora (druhá komora) z 8. mája 2013

Voľný pohyb osôb — Pracovníci — Právo na pobyt rodinných príslušníkov — Právo detí pracovníka na prístup k vzdelaniu v hostiteľskom členskom štáte a súvisiace právo na pobyt — Nadobudnutie plnoletosti dieťaťa — Neexistencia vplyvu — Rozvod rodičov alebo strata postavenia migrujúceho pracovníka jediného rodiča s občianstvom Únie — Neexistencia vplyvu (Nariadenie Rady č. 1612/68, zmenené a doplnené smernicou 2004/38, článok 12) Voľný pohyb osôb — Pracovníci — Právo na pobyt rodinných príslušníkov — Právo rodiča dieťaťa, ktoré dosiahlo plnoletosť a ktoré vykonáva svoje právo na prístup k vzdelaniu, pokračovať v požívaní odvodeného práva na pobyt v hostiteľskom členskom štáte — Prípustnosť v prípade, ak dieťaťa potrebuje prítomnosť a starostlivosť rodiča — Posúdenie vnútroštátnym súdom (Nariadenie Rady č. 1612/68, zmenené a doplnené smernicou 2004/38, článok 12) Voľný pohyb osôb — Pracovníci — Právo na pobyt rodinných príslušníkov — Rodinný príslušník, ktorý nie je štátnym príslušníkom členského štátu — Zohľadnenie dĺžky pobytu založeného jedine na článku 12 nariadenia č. 1612/68 bez splnenia podmienok uvedených v smernici 2004/38 — Neprípustnosť (Nariadenie Rady č. 1612/68, článok 12; smernica Európskeho parlamentu a Rady 2004/38, článok 7 ods. 1 a 2)